శనివారం తిరుపతి–రాజంపేట మధ్య రాజంపేట డిపో బస్సు సర్వీసు నడుస్తోంది. అయితే తిరుపతి నుంచి రాజంపేటకు వస్తుండగా.. గూడూరుకు చెందిన పీ.శివప్రసాద్ రైల్వేకోడూరులో బస్సు ఎక్కారు. బస్సు దిగేటప్పుడు తన బ్యాగును మరిచిపోయి వెళ్లిపోయారు. ఆ బ్యాగులో రూ.5లక్షల విలువ చేసే బంగారు నగలు ఉన్నాయి. బస్సులో టికెట్స్ కొట్టేందుకు వస్తున్న క్రమంలో అక్కడ ఉన్న బ్యాగ్ను కండక్టర్ మాధవి గుర్తించారు.
వెంటనే ఆమె బస్సులో ప్రయాణికులను అడిగారు.. అందరూ తమది కాదని చెప్పారు. ఈ క్రమంలో బ్యాగును పొగొట్టుకున్న బాధితుడు రైల్వేకోడూరు కంట్రోల్ పాయింట్లో ఫిర్యాదు చేశారు. టికెట్ను బట్టి కండక్టరుకు ఫోన్ చేస్తే.. డిపో దగ్గరకు వస్తే బ్యాగు ఇస్తామని చెప్పారు. వెంటనే బ్యాగ్ను డిపో మేనేజరు రమణయ్యకు అందజేశారు. డీఎం చేతులమీదుగా శివప్రసాద్కు కండక్టర్ అప్పగించారు. మాధవి నిజాయితీని ఆర్టీసీ అధికారులు అభినందించారు.